གཞན་ཁྱུང་བཙུན་བསྟན་པ་ཚུལ་ཁྲིམས་ཀྱིས་སྦྱིན་བདག་བྱས་པའི་མགར་སྟོན་ཕུར་པའི་སྒྲུབ་སྐོར་དཔལ་ཚུལ་གྱིས་བྲིས།སྤ་སྤྲུལ་བསྟན་པ་རྒྱལ་མཚན་དང་དགེ་སློང་བསྟན་འཛིན་དབང་གྲགས་མཆོག་ཟུང་ནས་སྦྱིན་བདག་མཛད་པའི་ཨ་ཁྲིད་སྔོན་འགྲོའི་ཁྲིད་ཡིག་བཀའ་ལུང་རྒྱ་མཚོ་དཔལ་ཚུལ་གྱིས་བྲིས།བཟང་རྒྱལ་དང་རྒན་དམ་པ་དཔལ་ཚུལ་ཁོང་རྣམ་པ་གཉིས་ཀྱིས་སྐྱ་བོ་བླ་མ་ཚང་གི་རྒྱལ་བའི་བཀའ་འགྱུར་དྲི་མེད་གཟི་བརྗིད་ཀྱི་པོད་རྣམས་ཞུ་དག་གནང་།ཁྱུང་སྤྲུལ་རིན་པོ་ཆེའི་སྨན་དཔེའི་དཔར་རྩ་རྒན་དཔལ་ཚུལ་གྱིས་བྲིས་པ་བཅས།དམ་པ་གང་ཉིད་ཀྱིས་བརྩམས་གནང་བའི་གསུང་རྩོམ་ཁག་དང་ཞུ་དག་དང་ཡིག་བྲིས་སོགས་གནང་བའི་ངོ་སྤྲོད་མདོར་ལ་བསྡུས་པ་ཙམ་མོ།།ཐ་ཚན་མུ་ཙུག་སྨར་རོ།།